În timp ce bătrânii noștri rămân singuri, sute de îngrijitori români vor pleca săptămânal la muncă în Austria.
În plină pandemie, îngrijitorii români vor pleca săptămânal în Austria. Transportul acestora ar urma să fie asigurat pe un coridor feroviar România-Austria şi retur. Ministrul Bode a prezentat un set de măsuri și a creat un grup de lucru în acest sens.
Exodul românilor continuă în plină pandemie. După culegătorii de sparanghel, acum vor pleca la muncă româncele ca să îngrijească alți bătrâni. Asta se întâmplă în timp ce ai noștri vârstnici rămân singuri și neajutorați.Luni, miniștrii din ambele țări au bătut palma pentru transportul în siguranță a sute de îngrijitori sociali pe un coridor feroviar România-Austria şi retur. Lucian Bode a spus că deplasarea îngrijitorilor se va face cu anumite restricţii, atât în interiorul României, cât şi în exteriorul acesteia.Acum două săptămâni, mii de români au plecat la cules sparanghel în Germania, iar alte mii la cules fructe și legume în Marea Britanie. Presa din ambele țări a scris că își repornesc economia cu ajutorul românilor, în timp ce nemții și britanicii fug de munca grea, pentru că ei nu se coboară atât de jos, încât să strângă recolta.Sursa foto: Profimedia.